11/5 évfolyam év végi vizsgatémakörei történelemből

A vizsga természetesen szóbeli lesz. A vizsgázók kihúznak egy tételt, kapnak 20 perc felkészülési időt, majd előadhatják feleletüket. Ebben a leírásban nem a konkrét tételcímeket adom meg, hanem csak a témaköröket, melyeken belül lesz megfogalmazva a konkrét tétel. Ugyanúgy, ahogy jövőre az érettségi esetében is. Csak egy példa: témakör: ókori antik államberendezkedések; de ezen belül meg lehet fogalmazni legalább 2-3 konkrét tételt. Ilyeneket: Mutassa be az athéni demokrácia kialakulását és működését, vagy: Hasonlítsa össze az athéni és a spártai állam berendezkedését, vagy: Mutassa be a Római köztársaság válságát, és a principátus kialakulását. stb. Remélem a példa alapján világos a dolog. A témakörök a következők:

* Politikai rendszer felépítése és válsága a dualizmus korában (a kiegyezés tartalma, a magyar államszervezet felépítése, a politikai pártok és viszonyok a korszakban, a dualista rendszer válsága)
* gazdaság és társadalom az Osztrák-Magyar Monarchiában (a társadalom felépítése és átrétegződése, a falusi és a városi életmód jellemzői, etnikai viszonyok változása és a nemzetiségi kérdés, a gazdaság kapitalizálódása és feudális maradványai)
* A második ipari forradalom és következményei (az ipari forradalom jellegzetességei, a gyarmatosítás, egyenlőtlen fejlődés és a szövetségi rendszerek kialakulása)
* A első világháború (a háború okai, a hadviselő felek, a főbb katonai események, a háború jellegzetességei, a békék létrejöttének jellemzői, valamint a békekötések tartalma)
* Világgazdaság a két világháború között (a világgazdaság restaurációja a 20-as években, a nagygazdasági világválság és megoldási kísérletei, a szovjet típusú rendszer kialakulása és jellegzetességei)
* az egyén és az állam viszonyának átalakulása a 20. század első felében, avagy diktátorok és diktatúrák a két világháború között (az olasz fasizmus, a náci Németország, a Szovjetunió politikai berendezkedése s annak ideológiai háttere, a vezérek szerepe)
* Magyarország az első világháborúban és a forradalmak (Mo. az első világháborúban, őszirózsás forradalom, tanácsköztársaság)
* Horthy-korszak (Horthy hatalomra kerülése és a rendszer konszolidációja, politikai, gazdasági és társadalmi viszonyok a két világháború között, külpolitika és jobbratolódás a 30-as években)
* Második világháború (a háború okai és közvetlen előzményei, szakaszok, fordulópontok, főbb katonai és diplomáciai események, a németek által megszállt Európa „új rendje”)
* Magyarország a második világháborúban (Teleki Pál politikája és Magyarország hadba lépése, a vonakodó szövetségesből Hitler utolsó csatlósáig vezető út, a magyar holocaust, az ország felszabadulása)
* A kétpólusú világ főbb jellemzői (a hidegháború kialakulásának folyamata, a hidegháború jellemzői és szakaszai, a gyarmati felszabadítási mozgalmak és a harmadik világ, valamint a fogyasztói társadalom és ellenkultúrák).

A vizsga időpontja: 2019. június. 13, délután.

Konzultáció: [huglibalint@gmail.com](mailto:huglibalint@gmail.com)

Minden jót a felkészüléshez és a vizsgához. ☺